Medvilnė yra bene pati populiariausia patalynių medžiaga. Tam yra priežasčių. Medvilnės pluoštas yra natūralus, augalinės kilmės audinys, kuris turi idealų kainos ir kokybės santykį. Medvilnė yra kvėpuojantis audinys, laidus orui, dėl to vasarą nesukaisite, medžiaga nelips prie kūno (kaip liptų sintetinis audinys, pavyzdžiui - poliesteris), o žiemą medvilnė švelniai šildys, maloniai liesis prie kūno ir leis lengviau užmigti.
Natūralus medvilnės audinys yra už prieinamą kainą, todėl itin populiarus ne tik drabužių rinkoje, bet ir patalynių. Nors ypač plona, drobės pynimo medvilnė yra ilgaamžiška, ir net po daugelio skalbimų ji nepraranda savo formos, spalvos ir prekinės išvaizdos.